भारत के प्रथम प्रधान मंत्री श्री जवाहर लाल नेहरु ,जो बच्चों में चाचा नेहरू के नाम से जाने जाते थे। बच्चों के प्रति उनके असीम स्नेह के कारण उनके जन्म दिवस को बाल दिवस के रूप में मनाया जाता है।उन्होंने हमेशा अपने देश के बच्चों को देश के भावी कर्णधार के रूप में देखा,और उनके बचपन को सर्व सुविधा संपन्न करने के लिए प्रयास रत रहे। उनके अनुसार यदि हमारा बचपन अभावों,शोषण या कष्टों में व्यतीत होगा तो वे देश को नयी ऊचाइयों तक ले जाने में कैसे सक्षम होंगे। उन्होंने हमेंशा चाहा वर्तमान के बच्चों का बचपन,उनके चरित्र निर्माण, उचित शारीरिक विकास और मानसिक विकास के लिए आरक्षित होना चाहिए,ताकि वे भविष्य में देश के स्वस्थ्य और आदर्श नागरिक बन सकें। देश के विकास में समुचित योगदान दे सकें।